S'inaugura la primera Setmana Intercultural d'Alaquàs
18/12/2006 18:56:00

# S'inaugura la primera Setmana Intercultural d'Alaquàs

*   18/12/2006 18:56:00
*   [Imprimir](#)
*   Compartir
*    https://www.alaquas.org/documento.asp?id\_do=9967

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9967%2F0&title=Ajuntament%20d%27Alaqu%C3%A0s.%20Premsa.S%27inaugura%20la%20primera%20Setmana%20Intercultural%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9967/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9967/9967_Form_4.jpg)](https://www.alaquas.org/ficheros/documentos/2006/2/9967/9967_Form_10.jpg "<a href='https://www.alaquas.org/ficheros/documentos/2006/2/9967/9967_Form_10.jpg' target=_blank><i class='fa fa-external-link' aria-hidden='true'></i>.S'inaugura la primera Setmana Intercultural d'Alaquàs</a>")

La projecció d'un vídeo sobre immigració, la fireta de les nacions, cinefòrum, tallers culturals i jornades sobre interculturalitat són les activitats més destacades

El passat divendres 15 de desembre es va inaugurar la primera edició de la Setmana Intercultural d'Alaquàs organitzada per l'Ajuntament d'Alaquàs amb l'objectiu de fomentar el coneixement i l'intercanvi de cultures, costums i tradicions així com sensibilitzar a la població en general de les necessitats de les persones immigrants de sentir-se acollides i integrades per part dels ciutadans autòctons d'Alaquàs.

Per això, aquesta setmana ha volgut servir per tal de crear espais de trobada i encontre entre la població immigrant i l'autòctona. El primer d'aquests espais va estar la seua pròpia inauguració, en la què a més de presentar la programació es va donar a conèixer el vídeo "Ahir i avui de la immigració en Alaquàs", un àudio visual que recopila imatges d'un grup de veïns i veïnes d'Alaquàs procedents de diversos països del món.

En el vídeo es parla del que ha suposat i suposa la immigració per a les societats, posant de rellevància sobretot el procés d'immigració dut a terme a Alaquàs, detenint-se en els anys en què una gran quantitat de ciutadans d'Alaquàs hagueren d'emigrar a altres comunitats o altres països, i destacant també els anys en què Alaquàs s'ha convertit en ciutat acollidora.

La programació va continuar al llarg del cap de setmana amb la Fireta de les nacions ubicada a la plaça de la Constitució i amb diverses actuacions musicals. Fins el dia 21 de desembre hi haurà diferents tallers de cuina intercultural, balls interculturals, manualitats, jocs i danses del món. Es projectaran també pel·lícules i s'han organitzat diverses jornades sobre interculturalitat i codesenvolupament.